Informacija  priešmokyklinio ugdymo grupės ,,Voriukai“ tėveliams
Gerb. tėveliai,
Dėl šalį ir pasaulį užklupusios Covid-19 pandemijos privalome keisti savo įprastą ir nusistovėjusį gyvenimo ritmą... - draudžiama visai įstaigai organizuoti mokslo metų baigimo šventę ir priešmokyklinio ugdymo grupės ,,VORIUKAI“  išlydėtuves į mokyklą... 
Gegužės 28 d. (ketvirtadienį) 17.00 val. grupės mokytojos: Elvyra, Lina, Viktorija bei padėjėja Kristina kviečia Jus palaikyti iniciatyvą – organizuoti grupės vaikų popietę ,,Dar pabūkime kartu!“. 
 Renginio tikslas: sudaryti sąlygas vaikams saugiai susitikti bei dalyvauti ,,Dienos  rato“ veikloje, įteikti vaikams priešmokyklinio ugdymo diplomėlius, atminimo dovanėles, brandumo mokyklai aprašus, sukauptus dailės darbų krepšelius bei patirti teigiamų emocijų.
Popietėje gali dalyvauti ir tie vaikai, kurie nuo gegužės 18 d. dar nelankė grupės ,,Voriukai“. 
      16.40 val. visi vaikai susitinka  savo grupėje.
Informuojame, kad siekiant užtikrinti vaikų bei mokytojų saugumą:
· popietėje dalyvauja tik vaikai bei mokytojai (negalime viršyti 30 dalyvių skaičiaus);
· prašome į  popietę nevesti vaikų, kurie šiuo metu sloguoja, kosti, karščiuoja, turi virškinamojo trakto ar kt. negalavimų, serga lėtinėmis kvėpavimo takų ligomis, kurie turėjo kontaktų su sergančiais, ar ką tik atvykusiais iš kaimyninių šalių šeimos nariais;
· popietė vyks lauko erdvėje (pušynėlyje), išlaikant saugų  atstumą;
· vaikų apranga - laisva, patogi; 
· prieš renginį kiekvienam vaikui, mokytojui bus matuojama kūno temperatūra;
· rankos purškiamos dezinfekuojančiu skysčiu;
· kiekvienas vaikas, mokytojas privalo dėvėti vienkartinę medicininę kaukę;
· renginio pabaigoje (planuojama 18.30 val.) prašome pasiimti vaikus po vieną, išlaikant saugų atstumą bei  informuojant grupės mokytoją;
· prašome  su savo vaiku prisiminti kosėjimo ir čiaudėjimo etiketą,  pakalbėti, kaip saugiai elgtis su draugais: nepulti vienas kitam į glėbį, nesibučiuoti, nesiglebėsčiuoti, nesistumdyti, nesispjaudyti, laikytis saugaus atstumo – bendrauti ,,ištiestos rankos“ atstumu, laikytis nustatytos tik šiai  grupei buvimo erdvės lauke).
Jūsų dalyvavimas – kiekvieno individualus apsisprendimas.
Iš anksto informuokite savo mokytojas apie vaiko dalyvavimą/nedalyvavimą.
Tėveliai, iki antradienio (gegužės 26 d.) 12.00 val.  savo grupės mokytojoms el. laiške parašykite tik vieną žodį SUTINKU, kaip patvirtinimą ir sutikimą, kad gavote šią informaciją, o užsikrėtimo COVID-19 atveju neturėsite pretenzijų mokytojoms bei įstaigos administracijai.

(Pastaba.  Vaikai, kurie nedalyvaus popietėje, visas dovanėles gaus jų tėveliams individualiai suderinus susitikimo laiką su savo mokytojomis.
Esant nepalankioms oro sąlygoms popietė  vyks muzikos salėje.)

Užsakykime vaikams saulę ir gerą orą!


Įstaigos administracija
